CELEX: 32007D0852
Language: sk
Date: 2007-12-13 00:00:00
Title: 2007/852/ES: Rozhodnutie Komisie z  13. decembra 2007 , ktorým sa mení a dopĺňa rozhodnutie 2005/5/ES, pokiaľ ide o porovnávacie skúšky a testy Spoločenstva na osive a množiteľskom materiáli Asparagus officinalis podľa smernice Rady 2002/55/ES [oznámené pod číslom K(2007) 6168] (Text s významom pre EHP )

20.12.2007   
            
            
               SK
            
            
               Úradný vestník Európskej únie
            
            
               L 335/57
            
         
      ROZHODNUTIE KOMISIE
   
   z 13. decembra 2007,
   ktorým sa mení a dopĺňa rozhodnutie 2005/5/ES, pokiaľ ide o porovnávacie skúšky a testy Spoločenstva na osive a množiteľskom materiáli Asparagus officinalis podľa smernice Rady 2002/55/ES
   [oznámené pod číslom K(2007) 6168]
   (Text s významom pre EHP)
   (2007/852/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (1), a najmä na jej článok 43 ods. 3 a 5,
   keďže:
   
               (1)
            
            
               V rozhodnutí Komisie 2005/5/ES z 27. decembra 2004, ktorým sa ustanovujú opatrenia pre porovnávacie skúšky a testy Spoločenstva na osive a množiteľskom materiáli určitých rastlín poľnohospodárskych druhov a druhov zeleniny a viniča podľa smerníc Rady 66/401/EHS, 66/402/EHS, 68/193/EHS, 92/33/EHS, 2002/54/ES, 2002/55/ES, 2002/56/ES a 2002/57/ES na roky 2005 až 2009 (2), sa ustanovujú opatrenia pre porovnávacie testy a skúšky, ktoré sa majú vykonať podľa smernice Rady 2002/55/ES, pokiaľ ide o Asparagus officinalis, od roku 2005 do roku 2009.
            
         
               (2)
            
            
               Orgán zodpovedný za vykonávanie takýchto skúšok a testov informoval Komisiu, že práca pokročila rýchlejšie ako sa očakávalo a že v súčasnosti očakáva, vzhľadom na riadny rozvoj rastlín pozorovaných počas rokov 2005 až 2007, že sa všetky príslušné pozorovania požadované vo výzve na predkladanie projektov uverejnenej 21. júna 2004 (3) ukončia do konca roka 2008 namiesto roka 2009. Upozornil na to, že výsledkom by boli nižšie celkové oprávnené náklady ako pôvodne predpokladané, kým náklady v roku 2008 by boli vyššie.
            
         
               (3)
            
            
               Na základe týchto údajov zodpovedný orgán predložil návrh na opätovné vypočítanie oprávnených nákladov a príspevku Spoločenstva.
            
         
               (4)
            
            
               Následne by sa mali upraviť oprávnené výdavky a príspevok Spoločenstva.
            
         
               (5)
            
            
               Rozhodnutie 2005/5/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
            
         PRIJALA TOTO ROZHODNUTIE:
   Článok 1
   Rozhodnutie 2005/5/ES sa mení a dopĺňa takto:
   
               1.
            
            
               V článku 1 prvom pododseku sa údaj „2009“ nahradí údajom „2008“.
            
         
               2.
            
            
               V článku 3 prvom pododseku sa údaj „2009“ nahradí údajom „2008“.
            
         
               3.
            
            
               Príloha sa mení a dopĺňa v súlade s prílohou k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 13. decembra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 193, 20.7.2002, s. 33. Smernica naposledy zmenená a doplnená smernicou Komisie 2006/124/ES (Ú. v. EÚ L 339, 6.12.2006, s. 12).
   
      (2)  Ú. v. EÚ L 2, 5.1.2005, s. 12.
   
      (3)  http://europa.eu.int/comm/food/plant/call2004/index_en.htm
   
      PRÍLOHA
      Príloha k rozhodnutiu 2005/5/ES sa mení a dopĺňa takto:
      
                  1.
               
               
                  Tabuľka s názvom „Skúšky a testy, ktoré sa majú vykonať v roku 2008“ sa nahrádza touto tabuľkou:
                  „Skúšky a testy, ktoré sa majú vykonať v roku 2008
                  
                              Druhy
                           
                           
                              Zodpovedný orgán
                           
                           
                              Podmienky, ktoré sa majú hodnotiť
                           
                           
                              Počet vzoriek
                           
                           
                              Oprávnené náklady
                              (v EUR)
                           
                           
                              Maximálny finančný príspevok Spoločenstva (rovnajúci sa 80 % oprávnených nákladov)
                              (v EUR)
                           
                        
                              
                                 Asparagus officinalis
                                  (1)
                              
                           
                           
                              BSA Hannover (D)
                           
                           
                              Rovnorodosť a čistota odrody (pole)
                              Vonkajšia kvalita osiva (laboratórium)
                           
                           
                              100
                           
                           
                              43 495
                           
                           
                              34 794
                           
                        
                              Celkové náklady
                           
                           
                              34 794
                           
                        
            
                  2.
               
               
                  Tabuľka s názvom „Skúšky a testy, ktoré sa majú vykonať v roku 2009“ sa zrušuje.
               
            
         (1)  Skúšky a testy trvajúce viac ako jeden rok.“